Trådløs mikro-pc koster bare 59 kroner

Da Raspberry Pi lancerede den originale Pico i januar 2021, blev den godt modtaget som et kraftfuldt, billigt mikrocontroller-udviklingskort. Den manglende til gengæld en Wi-Fi forbindelse, men det rettes der op på nu. Den nye Raspberry Pico W har nemlig trådløs forbindelse og det åbner for helt nye muligheder.

Ligesom den originale Pico drives Pico W af Raspberrys egen RP2040 system-on-chip (SoC) baseret på to Arm Cortex-M0+ kerner, der kører ved 133MHz, har den 2 MB indbygget flash-lagring, 264 kB RAM og 40 ben – inklusive tre analoge indgange og det unikke programmerbare I/O undersystem.

Med Raspberry Pico W tilsluttet Wi-Fi kan du interagere med andre netværksenheder og sende og modtage data fra internettet. Så der er et stort potentiale for alle mulige IoT-projekter.

Til trods for, at Raspberry Pico W først blev annonceret i sidste uge, er der naturligvis allerede gang i gør-det-selv-projekterne. Her er et par ideer:

Webserver: Raspberry Pi Foundations har lavet en trin-for-trin projektguide der viser dig, hvordan du omdanner din Pico W til en webserver.

Garagedørssensor: Jeff Geerlings simple sensorprojekt på GitHub sender data lokalt til Home Assistant for at vise, om hans garageport er åben eller lukket.

Mikro-pc’eren er allerede i butikkerne til en pris på 59 kroner. Danske forhandlere kan findes her – eller på Google. Herunder specifikationerne på enheden:

Processor | RP2040 med dual-core Arm Cortex-M0+ @ 133 MHz
Hukommelse | 264kB SRAM
Lagerplads | 2MB QSPI flash
Wi-Fi | 2,4GHz 802.11n wireless LAN
Input/Output | 40 x pins, med 26 x multifunctional GPIO (inkl. 3 x analoge inputs)
Brugerflader | 2 x I2C, 2 x SPI, 2 x UART, 1x SWD (Serial Wire Debug)
Strøm / data-tilslutning | micro USB
Dimensionner | 21 mm × 51 mm

Trådløs mikro-pc koster bare 59 kroner